文同
雨后看山因忆黄世南先生诗以相招
新霜夜落群梢鸣，群风刮天为早晴。
南山向晓尽张列，颓岭断壑当空横。
开轩一见喜无量，走上高阁临飞甍。
层栏倚遍不能下，状貌秀活围双睛。
奔腾远近若波良，爱极拟去中间行。
此时只恨少佳客，相共叫笑夸峥嵘。
我思黄子者奇士，趣向超越无俗情。
手提诗笔若缘大，到处咏物物有名。
我今此县颇幽僻，复在岁杪天气清。
溪中鱼蟹易寻觅，林下梨栗新收盛。
子如访我住旬浃，此品可备盘与觥。
遂驰仆马去邀予，愿子为我聊出城。
私心不独徒见子，亦愿播此山之声。
子如不见不为咏，可惜此山虚此生。